Lefodi

Lefodi ke sekwaše sa marega seo se bjalwago ka mohuteng wa magapu. Polelo ye e šomišwa kudu go mehuta ya sekwaše ya nkgokolo, ya mmala wa namune, eupša ga e na tlhalošo ya mahlale. E ka šomišwa go šupa di-sekwaše tše ntši tša go fapana tša ponagalo ye e fapanego le ya mehuta ye mentši ka mohuteng wa lefodi. 

Mafodi a C. pepo a gare ga dibjalo tša kgale kudu tše di tsebjago tša ka gae, ka bohlatse bja temo ya tšona ya magareng ga 7000 BCE le 5500 BCE kua Mesoamerica . Mehuta ya lešoka ya magapu le mehuta ya pele yeo e ruilwego ke ya setlogo sa Amerika leboa (dikarolo tša lehono tša ka leboa-bohlabela bja Mexico le ka borwa bja United States ), eupša dikhalthiba bjale di bjalwa lefaseng ka bophara bakeng sa merero e mengwe ya go apea, ya go kgabiša le e mengwe e itšego ya setšo. 

Kgapetla ye koto ya lefodi e akaretša dipeu tše di jegago le makhura. Phae ya lefodi  ke karolo ya setšo ya dijo tša letšatši la ditebogo kua Canada le United States gomme magapu gantši a dirišwa e le mekgabišo ya sehla sa seruthwane gomme a betlilwe e le mabone a jack-o'lanterns bakeng sa go kgabiša go dikologa Halloween. Pur'ee ya  magapu ya makotikoting ya kgwebo le ditlatša tša phae gantši di dirilwe ka mehuta ye e fapanego ya magapu go tšwa go yeo e reretšwego go šomišwa ka go kgabiša. 

      Ditšhupetšo